รัฐบาลไทย-ข่าวทำเนียบรัฐบาล-รองนายกรัฐมนตรี ตรวจเยี่ยมและติดตามการเพิ่มประสิทธิภาพการทำงานของศูนย์ปฏิบัติการเฝ้าระวังการทำการประมง (FMC)
วันพุธที่ 16 พฤษภาคม 2561
รองนายกรัฐมนตรี ตรวจเยี่ยมและติดตามการเพิ่มประสิทธิภาพการทํางานของศูนย์ปฏิบัติการเฝ้าระวังการทําการประมง (FMC)
รองนายกรัฐมนตรี ตรวจเยี่ยมและติดตามการเพิ่มประสิทธิภาพการทํางานของศูนย์ปฏิบัติการเฝ้าระวังการทําการประมง (FMC) ที่มีการพัฒนาประสิทธิภาพการทํางาน ครบทั้งระบบและชัดเจนเพื่อการเป็นผู้นําการทําประมงอย่างยั่งยืน
วันนี้ (16 พฤษภาคม 2561) เวลา 10.30 น. พลเอก ฉัตรชัย สาริกัลยะ รองนายกรัฐมนตรี ได้เดินทางไปตรวจเยี่ยมและติดตามการเพิ่มประสิทธิภาพการทํางานของศูนย์ปฏิบัติการเฝ้าระวังการทําการประมง (FMC) ณ กรมประมง ถนนพหลโยธิน กรุงเทพ
ศูนย์ติดตามและเฝ้าระวังการทําประมง (FMC) ถือเป็นหน่วยงานสําคัญในการควบคุมการทําประมงให้เป็นไปตามกฎ กติกา อย่างครบวงจร ตั้งแต่การควบคุมเรือที่เกี่ยวข้องกับการทําประมง ควบคุมการทําประมง เช่น พื้นที่ทําประมงที่ถูกต้อง พฤติกรรมการทําประมงอย่างถูกต้อง ตามเครื่องมือ จนถึงควบคุมการใช้แรงงานบนเรือประมง ที่สามารถส่งข้อมูลพฤติกรรมและเส้นทางการทําประมง ระหว่างการออกทําประมงให้ศูนย์ PIPO เป็นฐานในการเปรียบเทียบกับข้อมูลที่เรือต้องแสดงในการใช้แรงงาน เพื่อให้ตรวจสอบทั้งก่อนออกและหลังกลับจากการทําประมง ศูนย์ FMC จึงต้องมีความพร้อมในด้านต่าง ๆ ได้แก่ ด้านเทคโนโลยี การพัฒนาเทคนิคของระบบ ติดตามเรือ (VMS) ด้านข้อมูล โดยรวบรวมและสอบทานทุกข้อมูลที่เกี่ยวข้องกับการทําประมงของประเทศไทยจากทุกหน่วยงาน ทั้งกรมประมง กรมเจ้าท่า ศูนย์บัญชาการแก้ไขการทําประมงผิดกฏหมาย กระทรวงแรงงาน ตํารวจ ด้านการวิเคราะห์ข้อมูล โดยการนําข้อมูลทั้งหมดมาวิเคราะห์ กําหนดเป้าหมาย โดยจัดชั้นความเสี่ยงตามพฤติกรรมการทําประมง ผลการวิเคราะห์ข้อมูลจะนํามากําหนดเป็นชั้นความเสี่ยงของเรือประมงที่แม่นยําซึ่งจะทําให้ศูนย์ PIPO และหน่วยตรวจในทะเล สามารถบังคับ ใช้กฎหมายได้อย่างชัดเจน ตรงตัวคนทําผิด ส่วนผู้ที่ปฏิบัติตามกฎหมายได้รับความสะดวกรวดเร็ว ด้านการบังคับ ใช้กฎหมาย เมื่อวิเคราะห์ข้อมูลแล้ว ศูนย์ FMC จะต้องสามารถบังคับใช้กฎหมายได้ทันทีด้วย โดยเชื่อมโยงงานกับฝ่าย ตารวจ เช่น สัญญาณ VMS ขาดหาย การรุกล้ําเขตทําประมงชายฝั่ง การออกทําประมงนอกเขตประเทศไทยโดยไม่ได้ รับอนุญาต และพฤติกรรมการทําประมงและขนถ่ายสินค้าในการทําประมงนอกน่านน้ําไทย ด้านการพัฒนาบุคลากร การดําเนินการให้เกิดผลการทํางานให้ชัดเจน จับต้องได้ เจ้าหน้าที่ผู้ปฏิบัติต้องมีความรู้ ความเข้าใจ ในกฎเกณฑ์ กติกาต่าง ๆ รวมถึงพฤติกรรมการทําประมงในพื้นที่จริง ซึ่งจะเกิดขึ้นได้ด้วยการฝึกฝนอยู่สม่ําเสมอ
รองนายกรัฐมนตรีได้กล่าวว่า ศูนย์ FMC จําเป็นต้องยกระดับการทํางานให้เพิ่มมากขึ้นโดยเฉพาะด้านการพัฒนาบุคลากร ให้เกิดความเชี่ยวชาญชํานาญงาน ได้มอบหมายให้ศูนย์บัญชาการแก้ไขการทําประมงผิดกฏหมายจัดส่งเจ้าหน้าที่ จํานวน 5 คน เข้ามาปฏิบัติหน้าที่ ประจําศูนย์ FMC ทุกวัน เป็นระยะเวลาประมาณ 3 เดือน เพื่อให้เป็นผู้ติดตามและฝึกฝนเจ้าหน้าที่ให้มีขีด ความสามารถเพิ่มมากขึ้น นอกจากนี้ได้จัดทํากระบวนการเชื่อมโยงการทํางานระหว่างหน่วยงานให้มีความชัดเจน ตั้งแต่การติดตาม เฝ้าระวัง การสืบสวน การจับกุมผู้กระทําผิด การดําเนินคดี ตั้งแต่ชั้นหน่วยจับ ตํารวจ อัยการ และ ศาล มีประสิทธิภาพการทํางานเพิ่มขึ้นให้ได้ภายในเดือนกรกฎาคม 2561 นี้
ต่อจากนั้น รองนายกรัฐมนตรีได้ตรวจเยี่ยมการปฏิบัติงานของศูนย์ FMC ที่มีการพัฒนาประสิทธิภาพการทํางานได้ดีขึ้น สามารถวิเคราะห์ข้อมูลต่าง ๆ ไปกําหนดชั้นความเสี่ยงของเรือประมงได้อย่างชัดเจนพอสมควร และช่วยสนับสนุน ระบบการตรวจสอบของศูนย์ PIPO ได้เป็นอย่างดี เช่น การลดจํานวนเอกสารที่ชาวประมงต้องนํามาแสดงต่อศูนย์ PIPO ได้ เป็นการอํานวยความสะดวกให้กับชาวประมงที่ปฏิบัติตามกฎหมาย ที่สําคัญศูนย์ FMC ยังสามารถชี้เป้า เรือประมงที่ไม่ปฏิบัติตามกฎหมายให้กับหน่วยตรวจในทะเลและศูนย์ PIPO ได้อย่างแม่นยําทําให้สามารถบังคับใช้ กฎหมายได้เพิ่มมากขึ้นด้วย จึงจําเป็นต้องเร่งพัฒนาประสิทธิภาพของศูนย์ FMC เพื่อองค์ประกอบสําคัญในการทําให้ประเทศไทยเป็นไอยูยูฟรี หรือ ปลอดจากสินค้าประมงและการทําประมงผิดกฎหมายได้ทั้งระบบภายใน 3 ปี ครบทั้งระบบและชัดเจนขึ้นเพื่อ การเป็นผู้นําการทําประมงอย่างยั่งยืนในภูมิภาคอาเซียน ตามที่ไทยได้ประกาศผลักดันเป็นวาระร่วมของ อาเซียนตั้งแต่ปี 2559 ได้ทันการเป็นประธานอาเซียนครั้งต่อไปในปี 2562
..............................................................................
กลุ่มประชาสัมพันธ์และเผยแพร่ สํานักโฆษก